Die waarheid oor Lasarus en die ryk man (Deel 6) | "Is en Wat Was en Wat Kom" – die onbekende karakter van Jesus Christus en Sy Woord
← Die waarheid oor Lasarus en die ryk man (Deel 5)
Die waarheid oor Lasarus en die ryk man (Deel 7) →
Die waarheid oor Lasarus en die ryk man (Deel 6)
Posted on Februarie 20, 2013	by 4windkoinonia
In dele 1 tot 5 van ons studie oor die gelykenis van Lasarus en die ryk man het ons tot dusver die volgende vasgestel:
Jesus het die gelykenis op die Fariseers gemik omdat hulle geldgierig was en hulself as hoër geag het as ander;
Die ryk man in die gelykenis was steeds geestelik dood op hierdie stadium (‘in die doderyk’) en dit is hierdie ‘dood en doderyk’ wat in die poel van vuur gegooi word by die groot wit-troon oordeel;
Dit is in die “tweede dood” of groot wit-troon oordeel waar die ryk man sy oë kan ophef soos almal wat nog geestelik dood geoordeel sal word om sodoende God se geregtigheid te leer.
Hier is die gelykenis van Lasarus en die ryk man volledig:
Luk 16:19-31 En daar was ‘n ryk man, en hy het purper en fyn linne gedra en elke dag vrolik en weelderig gelewe. En daar was ‘n bedelaar met die naam van Lasarus wat vol swere voor sy poort gelê het. En hy het verlang om hom te versadig met die krummels wat van die ryk man se tafel val. Ja, selfs die honde het gekom en sy swere gelek. En toe die bedelaar sterf, is hy deur die engele weggedra na die boesem van Abraham. En die ryk man het ook gesterwe en is begrawe. En toe hy in die doderyk sy oë ophef, terwyl hy in smarte was, sien hy Abraham van ver af en Lasarus aan sy boesem. En hy roep en sê: Vader Abraham, wees my barmhartig en stuur Lasarus, dat hy die punt van sy vinger in water kan insteek en my tong verkoel; want ek ly smarte in hierdie vlam. Maar Abraham antwoord: Kind, onthou dat jy jou goeie dinge in jou lewe ontvang het, en so ook Lasarus die slegte. En nou word hy getroos, maar jy ly smarte. En by dit alles is daar tussen ons en julle ‘n groot kloof gevestig, sodat die wat hiervandaan wil oorgaan na julle, nie kan nie; en die wat dáár is, nie na ons kan oorkom nie. En hy sê: Ek bid u dan, vader, om hom na my vader se huis te stuur— want ek het vyf broers—om hulle dringend te waarsku, sodat hulle nie ook in hierdie plek van pyniging kom nie. Toe sê Abraham vir hom: Hulle het Moses en die Profete; laat hulle na dié luister. 30 Maar hy antwoord: Nee, vader Abraham, maar as iemand uit die dode na hulle gaan, sal hulle hul bekeer. Maar hy sê vir hom: As hulle na Moses en die Profete nie luister nie, sal hulle nie oortuig word nie, al sou iemand ook uit die dode opstaan.
Almal wat opgewek word uit die dode om geoordeel te word, word in ‘n geestelike liggaam opgewek. Sommige egter sal opgewek word met hul aardse denke wat geestelike dood is, soos hierdie “ryk man” en dit wat hy sê ook dan uitbeeld. Hy het geen geestelike insigte nie en redeneer nog steeds volgens sy natuurlike denke:
Rom 8:6 Want wat die vlees bedink, is die dood, maar wat die Gees bedink, is lewe en vrede.
Die vlam of vuur wat dus in hierdie gelykenis genoem word kan dus nooit iets fisies wees nie, maar geestelik. ‘n Fisiese vuur sal nooit ‘n geestelike liggaam of die natuurlike denke kan affekteer nie. ‘n Geestelike of innerlike foltering daarenteen doen presies dit – dit verskaf geweldige pyn en smart in die hart. Die woord “smarte” in vers 24 van Lukas 16 het as basiswoord in die Grieks “odunē” wat betrekking het op ‘n pyn wat deur ‘n innerlike wroeging veroorsaak word, eerder as ‘n fisiese pyn soos ook in die verse duidelik is:
Rom 9:2 dat dit vir my ‘n groot droefheid is en ‘n onophoudelike smart (Grieks: “odunē”) vir my hart.
1Ti 6:10 Want die geldgierigheid is ‘n wortel van alle euwels; en omdat sommige dit begeer, het hulle afgedwaal van die geloof en hulleself met baie smarte (Grieks: “odunē”) deurboor.
Wel daar is die smarte van elke “ryk man” in die vlees volgens die woord van God. God het net een vlam of vuur wat Hy gebruik om almal te oordeel en Sy geregtigheid te leer. Dit is hierdie vuur wat innerlike smarte veroorsaak omdat dit ons vleeslike denke vernietig:
‘Elkeen se werk’ sal deur hierdie vuur geopenbaar word want dit is ook deur hierdie vuur wat almal gered sal word – dit is van vleeslik denke tot geestelik denke weergebore word. Een van die eienskappe van vuur is om iets se samestelling totaal en permanent te verander:
Hierdie vlam of vuur is dieselfde vuur as die wat brand in die poel van vuur waardeur hulle wat geestelik dood is (‘in die dood en die doderyk’) gered word om geestelike denke te kry. Dit is al manier hoe iemand opgeskryf kan word in die boek van die lewe, Jesus Christus:
Open 20:14-15 En die dood en die doderyk is in die poel van vuur gewerp. Dit is die tweede dood. En as dit bevind is dat iemand nie opgeskryf was in die boek van die lewe nie, is hy in die poel van vuur gewerp.
This entry was posted in Lees eers hier and tagged Afrikaans, bybel, groot kloof, jesus christus, sere, siel, waarheid, woord van god. Bookmark the permalink.